GP2 Asia

GP2 Asia (offisielt navn: GP2 Asia Series) var et mesterskap innen formelbil-racing basert på samme regler som GP2.

 Historie 
Mesterskapet ble offisielt kunngjort i løpshelgen til Monacos Grand Prix 2007. Organisatoren av GP2-mesterskapet, Bruno Michel, uttalte at «Det er svært viktig at GP2 Asia-mesterskapet bibeholder en sterk og livskraftig tilknytning til Formel 1. Vår innlemmelse som supportløp på programmet til Grand Prix-løpene i Asia i 2008 er et vesentlig element i denne nye satsingen».

Den første sesongen pågikk utenfor sesongen til GP2-mesterskapet i Europa, fra januar til april, fordelt på fem løpshelger med to løp hver. Det gikk parallelt med den nye Speedcar SeriesSpeedcar Series   , og løpshelgene i Malaysia og Bahrain fungerte som supportløp for Formel 1-løpene som ble kjørt samme helg.

I et forsøk på å promotere racing i Asia ble hvert team oppfordret til å ha minst en fører som ikke kom fra Europa eller Amerika. Tyrkia og Russland ble i denne sammenheng ikke inkludert i listen over europeiske land. I 2008-sesongen valgte imidlertid fire av de tretten teamene å stille med to ikke-asiatiske førere, men med enighet om at den ene av de to skulle være en «ghost driver» som ikke ville motta prispenger for å delta i mesterskapet.

I 2011 ble det kunngjort at GP2 Asia skulle slås sammen med det europeiske mesterskapet etter 2011-sesongen.

 Vinnere 
SesongVinner2.-plass3.-plassVinnende team 2008  Romain Grosjean (ART Grand Prix)  Sébastien Buemi  Vitalij Petrov  ART Grand Prix 2008–09  Kamui Kobayashi (DAMS)  Jérôme d'Ambrosio  Roldán Rodríguez  DAMS 2009–10  Davide Valsecchi (iSport International)  Luca Filippi  Giacomo Ricci  iSport International 2011  Romain Grosjean (DAMS)  Jules Bianchi   Giedo van der Garde  DAMS

 Se også 
 GP2
 GP3
 Formel 1
 Formel 3000
 Formel 3
 Formel 2

 Referanser 

 Eksterne lenker 

 Offisielt nettsted for GP2

Kategori:GP2
Kategori:Bilsport